Skelbimo priedas Nr. 2

**INFORMACINIS PRANEŠIMAS**

**DĖL ASMENS DUOMENŲ TVARKYMO**

* Duomenų valdytojas ir tvarkytojas:

Kauno miesto savivaldybės administracija (toliau – Administracija), kodas 188764867, Laisvės al.96, LT-44251 Kaunas. tel. (+370) 37 42 26 08, El. p. info@kaunas.lt

Administracija asmens duomenis tvarko vadovaudamasi Bendruoju duomenų apsaugos reglamentu (2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB) (toliau – BDAR). Šiame pranešime rasite informaciją apie tai, kokius asmens duomenis ir kokiu tikslu tvarkome, kam galime perduoti informaciją apie Jus, kiek laiko saugome duomenis ir kokias teises Jūs, kaip duomenų subjektas, turite.

* **Kodėl prašome pateikti asmens duomenis?**

Jūs kandidatuojate į Kauno miesto savivaldybės valdomos UAB „Stoties turgus“ (toliau – Bendrovė) valdybą. Asmens duomenis būtina pateikti siekiant įvertinti Jūsų, kaip pretendento, atitikimą nustatytiems bendriesiems, specialiesiems reikalavimams, kvalifikaciją bei įgūdžius, kurie leistų geriausiai prisidėti prie Bendrovės strateginių tikslų įgyvendinimo.

* **Kokiais tikslais ir kokia teisėto asmens duomenų tvarkymo sąlyga bus tvarkomi asmens duomenys?**

Asmenų, pretenduojančių į Bendrovės valdybą, asmens duomenys bus tvarkomi šiais tikslais:

• paraiškų administravimo, kandidatų vertinimo, komunikacijai su kandidatais;

• paskyrimo į Bendrovės valdybą.

Asmens duomenys tvarkomi remiantis BDAR 6 straipsnio 1 dalies **c punktu** „tvarkyti duomenis būtina, kad būtų įvykdyta duomenų valdytojui taikoma teisinė prievolė“ ir **e punktu** „tvarkyti duomenis būtina siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas“, vadovaujantis:

• Lietuvos Respublikos vietos savivaldos įsatymo 6 straipsnio 1 dalies 36 punktu;

• Lietuvos Respublikos Vyriausybės 2015 m. birželio 17 d. nutarimu Nr. 631 “Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“;

• Lietuvos Respublikos valstybės ir savivaldybių turto valdymo, naudojimo ir disponavimo įstatymo 231 straipsniu.

* **Kokius asmens duomenis renkame?**

Vykdant atrankos procedūras bus renkamai šie asmens duomenys: vardas, pavardė, gimimo data/asmens kodas, kontaktiniai duomenys, atvaizdas, išsilavinimas, darbo patirtis, kvalifikacija, reputacijos duomenys, nepriekaištingos reputacijos įrodymai, kiti duomenys, esantys dokumentuose, pateiktuose atrankos metu.

Esant poreikiui sudaryta Atrankos komisija, pretendentus gali kviesti į atrankos pokalbį, kurio metu bus daromas skaitmeninis garso įrašas.

* **Iš kur gaunami duomenys?**

Administracija asmens duomenis gaus tiesiogiai iš asmens. Kandidatui laimėjus atranką, tam tikrą informaciją apie asmenį gali gauti iš trečiųjų asmenų:

• teisėsaugos ar kontrolės institucijų;

• siekiant įvertinti kandidato patikimumą, atitiktį nepriekaištingos reputacijos reikalavimams ir mažinti korupcijos pasireiškimo tikimybę, gali būti kreipiamasi į kompetentingą valstybės instituciją dėl Lietuvos Respublikos korupcijos prevencijos įstatyme nustatytos informacijos pateikimo;

• darboviečių.

* **Kam bus perduodami duomenys?**

• Administracijai ir esant poreikiui sudarytai Atrankos komisijai atlikus asmenų, pretenduojančių tapti Bendrovės valdybos nariu, atitikties nustatytiems bendriesiems, specialiesiems reikalavimams vertinimą, įvertinus kandidato profesinę ir (ar) darbo patirtį, dalykines ir asmenines savybes, motyvaciją ir tinkamumą prisidėti prie Bendrovės strateginių tikslų įgyvendinimo, tinkamiausiu (-iais) pripažinto (-ų) kandidato (-ų) duomenys bus teikiami Bendrovės visuotiniam akcininkų susirinkimui, kuris priims sprendimą dėl Bendrovės valdybos nario išrinkimo.

• Teisės aktuose nustatytais atvejais ir kai asmens duomenų teikimas būtinas ir proporcingas teisėtais ir konkrečiais tikslais, asmens duomenys gali būti perduoti teismams ar kt.

* **Kiek laiko asmens duomenys bus saugomi?**

Jūsų kaip kandidato pateikti dokumentai su asmens duomenimis Administracijoje bus saugomi 3 metus nuo atrankos procedūrų pabaigos, po to sunaikinami.

* **Kaip užtikrinamas asmens duomenų saugumas?**

Asmens duomenys yra tvarkomi ir saugomi vadovaujantis BDAR nuostatomis, LR asmens duomenų teisinės apsaugos įstatymu, bei kitais teisės aktais, reguliuojančiais asmens duomenų tvarkymą ir apsaugą. Administracija užtikrina tvarkomų asmens duomenų saugumą įgyvendinusi visas būtinas technines ir organizacines priemones asmens duomenims apsaugoti nuo neteisėto sunaikinimo, atsitiktinio pakeitimo, atskleidimo ir nuo bet kokio neteisėto tvarkymo.

Asmenys turi teisę:

• gauti informaciją apie savo asmens duomenų tvarkymą;

• susipažinti su savo asmens duomenimis;

• prašyti ištaisyti neteisingus, netikslius ar neišsamius asmens duomenis;

• prašyti ištrinti su asmeniu susijusius (teisė „būti pamirštam“) duomenis;

• prašyti apriboti savo asmens duomenų tvarkymą;

• prieštarauti asmens duomenų tvarkymui (*tokiu atveju asmuo negali dalyvauti valstybės tarnautojo į Bendrovės valdybos nario vietą atrankoje*).

* Asmens duomenų saugumo pažeidimai ir apskundimas:

• Jeigu asmuo mano, kad pažeistos jo, kaip duomenų subjekto, teisės, arba nori gauti daugiau informacijos apie asmens duomenų tvarkymą, gali kreiptis į Kauno miesto savivaldybės administracijos Duomenų apsaugos pareigūną, tel. (+370) 673 08123, el.p. dap@kaunas.lt

• Jeigu asmuo nesutinka su Kauno miesto savivaldybės administracijos ar Duomenų apsaugos pareigūno atsakymu, jis gali kreiptis į Valstybinę duomenų apsaugos inspekciją (VDAI), L. Sapiegos g. 17, 10312 Vilnius, Tel. (+370) 52 712804, (+370) 52 791445, el. p. ada@ada.lt.

Kandidato parašas, vardas ir pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_